188 
Fiske, der var 80—100 cm lange. De var ikke kønsmodne og 
Maven tom. Ellers plejer Motorbaadene her at faa flere eller færre 
af dem, hver Gang de sætter deres Liner nede i den dybe Rende 
(Eyjafjardaråll), som fra Havet udenfor skyder sig ind i Øfjord. 
15. Scombresox saurus (Walb.). Makrelgedde. 
I min „Oversigt", S. 83, oplyste jeg, at denne Fisk ikke saa 
sjælden viste sig ved Island. Siden er den fundet følgende Steder: 
Et 32 cm langt Eksemplar strandede (levende) i Vestmannø Havn 
d. 24de August 1909, og ét paa Akranes, Faksebugten i Juli 1915, 
— ét blev fundet i Dyrafjord i Midten af August 1915, — og ét 
ca. 35 cm blev fanget i Sildegarn i Seyéisfjord d. 24de August 
1916. — Et fuldvoksent blev under en Storm af S.O. skyllet op 
i Grindavik, d. 12te September 1917? — og ét, 31 cm langt, 
blev fundet paa samme Sted, d. 5te September 1920, — og omtr. 
samtidig blev ét fundet paa Vestmannøerne og ét i Siglufjord. — 
Endelig blev Hovedet af et Eksemplar af den sædvanlige Størrelse 
opskyllet i Kollsvfk, Vestkysten, i 1920 og foræret til Samlingen. 
Alle disse Eksemplarer har jeg sét, paa Vestmannø-Eksplr. nær. 
De her omtalte Tilfælde stemmer alle overens med de før omtalte 
deri, at de falder i den varmeste Aarstid, og at de fleste af Fiskene 
er yngre, ikke-kønsmodne Individer. 
16. Belone acus Risso. Hornfisk. 
Jeg anførte, omend med en lille Tvivl, denne Fisk i min „Over¬ 
sigt" som fundet ved Island. Nogle Aar senere (1913) gjorde Hr. 
Fiskeriskoledirektør Otterstrøm mig velvilligst opmærksom paa 
den Oplysning, Krøyer 1 ) giver om dens Forekomst ved Island, 
den nemlig, at Valenciennes blandt andre Eksemplarer ogsaa 
skulde have haft to islandske for sig, da han beskrev Fisken til 
sit store Værk. Dette havde jeg overset og ladet mig nøje med 
Krøyers Udtalelser, op. cit. S. 269. Hvorledes Valenciennes er 
kommet til sine Eksemplarer, haves der ingen Oplysninger om; 
det kunde godt tænkes, at de var blevet bragt ham af franske 
Fisker- eller Orlogsfartøjer fra Island (medmindre det havde været 
*) Danmarks Fiske III. S. 276-277. 
